Fődíjat nyert Ausztriában az 1945 | 24.hu
magyar film1945moziausztria
Magyar sikerrel zárult a 30. jubileumát ünneplő Der neue Heimatfilm elnevezésű nemzetközi filmfesztivál a hétvégén Freistadtban. A “szülőföld, haza és otthon” tematikájú filmekre specializálódott, idén
17 országból érkezett 60 alkotást felvonultató seregszemlén a legjobb játékfilm díját a Török Ferenc rendezésében készült 1945 nyerte el.
A forgatókönyvet Szántó T. Gábor írta a rendező közreműködésével, az operatőr Ragályi Elemér, a zeneszerző Szemző Tibor volt.
Csak Észak-Amerikában már 40 filmfesztiválra kapott meghívást, novemberben pedig az amerikai forgalmazó, a Menemsha Films New York-i és Los Angeles-i mozikban is műsorra tűzi az 1945-öt, melyet idehaza április óta 35 ezren nézték meg, és továbbra is műsoron van a hazai mozikban.
Címkék: magyar film1945moziausztriatörök ferencfilmfesztivál